Forhistoriske pelehus i Alpene

De forhistoriske pelehusene i Alpene representerer en byggeskikk og levemåte fra yngre steinalder og bronsealderen, som var utbredt i flere deler av Alpene, langs elver, sjøer og våtmarker. 

Et utvalg på 111 slike pelehus ble i 2011 oppført på UNESCOs verdensarvliste som ett samlet objekt, hvorav femtiseks ligger i Sveits. Forøvrig er husene å finne i Frankrike, Tyskland, Italia, Slovenia og Østerrike. Bare noen av lokalitetene er arkeologisk undersøkt. Ved oppføringen på verdensarvlisten ble det lagt vekt på at husene og byggeskikken representerer en interessant tilpasning til naturen, og at stedene representerer en viktig kilde til kunnskap om tidlige jordbrukssamfunn i regionen. 

 Eksterne lenker 

 unesco.org kart og liste over enhetene

Kategori:Verdensarven i Sveits
Kategori:Verdensarven i Frankrike
Kategori:Verdensarven i Tyskland
Kategori:Verdensarven i Østerrike
Kategori:Verdensarven i Slovenia
Kategori:Verdensarven i Italia